
Logon mein rishtey ke mutalliq mash-hoor hai ke yeh 
aasman par bantey hain yani rishta noshtah hota hai. Kya yeh 


baat sahih hai ke rishta aasman pay banta hai m 


Allah Taala ne Quran mein kai Jagah makhlooq ke mutalliq Joda 
Joda bananey ka zikr kiya hai. Insanon ke mutalliq Allah Taala 


farmata hal: 

TARJUMAH: Aur us ki nishaniyon mein se hai ki tumhari hi Jins se 
biwiyan paida ki takay tum un se aaram paao us ne tumharey 
darmiyan mohabbat aur humdardi qayem kar di, yaqeenan gaur 
o fikr karney walon kay liye is mein bohot si nishaniyan hain. 
(Surah Ar-Room, Surah No:30, Ayat No: 21) 





Is Aayat se pata chalta hai ke Allah Taala ne mardon ke liye usi ki 
Jins se hi aurton ko paida kiya hai taaki aik dosrey se shadi karke 
Joda Joda ban Jaye aur aik dosrey ke raahat o sukoon ka baais 
ban Jaye. Agar mard o aurat ki Jins alag alag hoti for example: 
Mard insanon mein se aur aurtain hewan mein se to aik phir 
dosrey ka Joda ban-na aur qalbi (dili) sukoon milna namumkin 
(Impossible) tha. Is wajah se Allah Taala ne mard ko usi ki Jins se 
biwi aur aurat ko bhi apni hi Jins se shauhar diya. Phir Allah ne 
hamein Jodey ban-ney aur zindagi guzarney ka sunehra usool bhi 
diya Jisey shadi kehtey hain. 

Islam mein mardon ko naik biwi ka intekhab karney ka hukm diya 
hai taaki marriage life ki bunyaad saleh ho aur baqiya zindagi 
mein usi bunyaad par rishta qayem rahey. 

In baton se hamein yeh maloom ho gaya ke joda bana diya gaya 








hai rishta hamein banana hal. Yeh hamarey haath mein hai ke kis 
se rishta bana rahey hain? 

Haan aik aur baat yeh bhi hai ke aasman mein Lauhe Mehfooz 
mein hamara rishta bhi likha howa hal Jaisey hamari Taqdeer likhi 
hue hal. To yeh Is wajah se hai ke Allah Taala ke ilm mein pehlay 
se hi yeh baat hai ke hum zindagi mein kya kya karney waley 
hain. 

